મૌન…ધ્‍યાન…આંખો બંધ કરી બેસી રહો તેનાથી તમને શાંતિ મળે કે ન મળે…તમારા ધર્મગુરૂઓને તમારા પ્રશ્નો કનડશે નહિ, તેને અવશ્‍ય શાંતિ મળશે. બાળપણથી એ ફ્રીઝ થયેલા પ્રશ્નો તમારા અસ્‍તિત્‍વ સાથે જ જીવશે અને મરશે…મૃત્‍યુબાદ એ અધૂરા પ્રશ્નો…અધૂરી વાસનાઓ જન્‍મોજન્‍માંતર તમારો પીછો નહી છોડે. તેથી જ ત્રીજા સૂત્રમાં શિવ કહે, છે કે યોનિવર્ગ અને કલાશરીર છે. પ્રકૃતિ તમને શરીર આપે છે. જયાં સુધી તમારી તૃષ્‍ણાઓ પૂરી જ થાય ત્‍યાં સુધી નવા-નવા શરીરો આપે છે. શરીર મનુષ્‍ય આકારનું હોય કે અન્‍ય જીવજંતુ – પશું – પક્ષીનું….તમારો આત્‍મા તેમાં કેદ થઇ સમાન પણે જ છટપટતો રહે. છે. પીંજરૂ…જેલ માટીની હોય કે સોનાની…બંધનનું દુઃખ તો સમાન જ હોય છે તેથી જ તમારી વાસનાઓથી મુકત બનો. માયાના બંધનોને ‘ટેમ્‍પરરી નોટ’ કરો જેથી સરકવું આસાન રહે.